Liči

Liči (lat. Litchi chinensis - azijska trešnja) potječe iz jugozapadne Azije, sa juga Kine, Indonezije i Filipina.

 Karakteristike 
Liči je suptropska biljka, koja ljeti koristi visoku temperaturu i vlagu, a prezimi na hladnoći koja se ne spušta ispod tačke leđenja. Drvo je zimzeleno, sa tamnozelenim sjajnim listovima i naraste između 10 i 15 metara visoko. Danas je poznato oko 100 sorti ličija.

Plodovi ličija su u obliku jajeta i dugi su oko 3 do 5 centimetara. Njihova gruba, hrapava i krhka ljuska je crvena ili ružičasta, obrasla dužim dlačicama. Kad se osuši postane smeđkasta. Meso ploda je bijelo, slatko-kiselkasto, a u središtu ima jako veliku košpu. 
Plod je osjetljiv, pa se najčešće može naći konzerviran.

 Rasprostranjenost 
Liči potiče iz jugozapadne Azije, sa juga Kine, Indonezije i Filipina.
Kinezi ga uzgajaju više od 3 000 godina, smatrajući ga najboljom bijlkom, koju su cijenili i kineski carevi. Nekada su se ličijem plaćali porezi, a danas se poklanja za Novu godinu.

Uzgaja se još u Indiji, Južnoj Africi, Australiji i SAD. 
 Upotreba 
Da bismo ga pojeli, liči razbijemo kao i jaje i jedemo kao trešnje (odstrani se nejestiva košpa). Liči je izvrstan za voćne salate i odlično se kombinuje sa mangom, dinjama i trešnjama.

Plodovi sadrže veliku količinu vitamina C. Mogu se jesti svježi ili suhi, te se mogu prerađivati u sokove. Od plodova se mogu raditi likeri. Vrijednost ploda očituje se u sadržaju šećera koji varira između 7 do 21%, ovisno o klimi i kultivaru. Plodovi sadrže 0.7% proteina, 0.3% masti, 0.7% minerala (najviše kalcija i fosfora). Osim vitamina C, prisutni su još vitamini A, B1, i B2.

U tradicionalnoj medicini, koristi se za liječenje kašlja, nadutosti, čira na želucu, dijabetesa, te pretilosti. Liči ima hipoglikemijsko, antioksidativno, antitumorno, antibakterijsko, antitrombocitno, analgetsko, diuretsko i antivirusno djelovanje.

Drvo je dekorativno, pa se sadi i u vrtovima.
 Hemijski sastav 
Liči sadrži veliku količinu vitamina C i B, kalija, bakra, fosfora i magnezija.

 Također pogledajte 

 Galerija 
mini|250px|lijevo|Zreli plodovimini|250px|lijevo|Plodovi ličija

Kategorija:Sapindales